Ioannes Key
Ioannes Key Res apud Vicidata repertae: Nativitas: 9 Augusti 1961; Aucopolis Patria: Nova Zelandia Familia Coniunx: Bronagh Key Proles: Max Key Ioannes Key, vulgo plene John Phillip Key (natus die 9 Augusti 1961) est politicus Novae Zelandiae. Ioannes Key Aucopoli natus est, patre Anglo, matre Iudaea Austriaca, atque Cantuariae educatus est. Alumnus est universitatis Cantuariensis ubi rebus commercialibus studuit. Mercator et argentarius fuit ab anno 1982 usque in 2001, Singapurae et Londinii iuxta Merrill Lynch laborans, se "sicarium subridentem" a collegis semper nuncupatum praetendens ut qui anno 1998, argentariis Russicis collabentibus, multos sine cura demiserit. In patriam reditus, ad factionem nationalem se iungens, legatus est ad parlamentum ab anno 2002. Dux illius factionis a mense Novembri 2006, deinde a die 19 Novembris 2008, comitiis habitis, primus minister fuit. Dimissionem ab hoc officio die 5 Decembris 2016 protulit.